b"\n_START_ARTICLE_\nCamille Bombois\n_START_SECTION_\nBiografia\n_START_PARAGRAPH_\nFill d'un barquer, la seua infantesa transcorregu\xc3\xa9 en barcasses pels canals de Fran\xc3\xa7a. Despr\xc3\xa9s fou llaurador a sou i lluitador en un circ ambulant. Des del 1907 f\xc3\xa9u de porter al metro de Par\xc3\xads, de bracer i d'estibador. M\xc3\xa9s tard treball\xc3\xa0 de nit en una impremta durant set anys per tal de tindre m\xc3\xa9s temps per a pintar. _NEWLINE_Lluit\xc3\xa0 a la Primera Guerra Mundial i hi guany\xc3\xa0 una medalla pel seu valor en combat. En tornar de la guerra descobreix que la seua muller va vendre algunes de les seues pintures, la qual cosa l'encoratj\xc3\xa0 a continuar pintant._NEWLINE_El 1922 una exposici\xc3\xb3 al carrer de la seua obra va atreure l'atenci\xc3\xb3 de Wilhelm Uhde (qui representava aleshores el tamb\xc3\xa9 tamb\xc3\xa9 na\xc3\xaff Henri Rousseau) i d'altres cr\xc3\xadtics, i a partir d'aquell moment pogu\xc3\xa9 dedicar tot el seu temps a pintar._NEWLINE_Al final de la seua carrera va treballar principalment en mides petites i posant l'accent en el car\xc3\xa0cter \xc3\xadntim de la seua obra.\n_START_SECTION_\nLlegat\n_START_PARAGRAPH_\nLes seues obres tenen una excepcional for\xc3\xa7a i vitalitat (com ara, L'atleta -vers el 1930, Par\xc3\xads, Museu d'Art Modern-, Canal de l'Arman\xc3\xa7on \xc3\xa0 Tonnerre, March\xc3\xa9 des Fleurs \xc3\xa0 Honfleur, Nu aux bras lev\xc3\xa9s, etc.)._NEWLINE_La seua obra \xc3\xa9s exhibida actualment en diverses col\xc2\xb7leccions muse\xc3\xadstiques, incloent-hi el Museu d'Art Modern de Nova York i el Museu Maillol de Par\xc3\xads.\n_START_SECTION_\nCuriositats\n_START_PARAGRAPH_\nSegons una ordenan\xc3\xa7a de l'Ajuntament de Par\xc3\xads del 12 de desembre del 1994, el carrer del 20\xc3\xa8 districte de Par\xc3\xads anomenat provisionalment BW/20 va rebre el nom de Camille Bombois en honor d'aquest pintor mort en aquest mateix districte parisenc."